PATVIRTINTA

Klaipėdos Eduardo Balsio menų

gimnazijos 2018 m. birželio 18 d.

direktoriaus įsakymu Nr. V-47

**MOKYMOSI PAGALBOS TEIKIMO TVARKOS APRAŠAS**

**I. BENDROSIOS NUOSTATOS**

1. Klaipėdos Eduardo Balsio menų gimnazijos mokymosi pagalbos teikimo aprašas (toliau Aprašas) nustato pagalbos mokiniams teikimo tikslus, uždavinius, principus, formas, gavėjus, teikėjus bei mokymosi pagalbos organizavimą.

**II. MOKYMOSI PAGALBOS TEIKIMO TIKSLAS, UŽDAVINIAI IR PRINCIPAI**

 2. Tikslas – veiksmingai padėti mokiniui mokytis, įveikiant jam identifikuotus sunkumus, užtikrinti veiksmingą gabiųjų mokinių ugdymąsi.

3. Uždaviniai:

3.1. stebėti ir analizuoti, laiku identifikuojant kylančius mokinių mokymosi sunkumus;

3.2. sudaryti sąlygas gabiųjų mokinių ir mokinių, turinčių mokymosi sunkumų, ugdymui (-si);

3.3. teikti mokiniui reikalingas socialines, pedagogines ir psichologines paslaugas, telkiant švietimo pagalbos specialistus, mokytojus ir tėvus (globėjus, rūpintojus).

4. Pagalbos teikimo principai:

4.1. lygios galimybės – kiekvienam mokiniui užtikrinamas pagalbos prieinamumas;

4.2. visuotinumas – pagalba teikiama visiems mokiniams, kuriems jos reikia;

4.3. individualumas – pagalba teikiama atsižvelgiant į konkretaus mokinio problemas;

4.4. veiksmingumas – mokymosi pagalba turi būti suteikiama laiku ir atitikti mokinio mokymosi galias;

4.5. kompleksiškumas – pagalba teikiama pagal poreikį kartu su kitomis pagalbos mokiniui teikimo formomis.

**III. MOKYMOSI PAGALBOS GAVĖJAI, TEIKĖJAI**

5. Mokymosi pagalbos gavėjai:

5.1. mokiniai, kurių pasiekimų lygis (vieno ar kelių dalykų) žemesnis, nei numatyta Pagrindinio ugdymo bendrosiose programose, ir mokinys nedaro pažangos;

5.2. mokiniai, turintys mokymosi sunkumų;

5.3. mokiniai, kurį laiką nelankę mokyklos;

5.4. mokiniai, kuriems reikalinga mokytojo pagalba siekiant geresnių mokymosi rezultatų;

5.5. gabūs mokiniai.

6. Mokymosi pagalbos teikėjai – pradinių klasių, dalykų mokytojai, ruošos mokytojai, specialybių mokytojai ir pagalbos mokiniui specialistai.

7. Mokymosi pagalbos gali prašyti pats mokinys, mokinio tėvai (globėjai, rūpintojai), rekomenduoti pradinių klasių mokytojai, mokytojai dalykininkai ir klasių vadovas.

**IV. MOKYMOSI PAGALBOS ORGANIZAVIMAS**

 8. Mokymosi pagalbos organizavimas:

 8.1. Mokytojas:

 8.1.1. identifikuoja mokymosi pagalbos poreikį ir bendradarbiauja su klasės vadovu (žodžiu, per el. dienyną);

 8.1.2. pamokose koreguoja mokinio mokymąsi, pritaiko užduotis pagal mokinio gebėjimus;

 8.1.3. taiko priemones ir metodikas, atsižvelgdamas į mokinių mokymosi stilių, gebėjimus, darbo tempą;

 8.1.4. taiko aktyvaus mokymosi metodus (mokymąsi bendradarbiaujant, probleminį, projektinį mokymą);

 8.1.5. derina įvairius vertinimo ir įsivertinimo būdus;

 8.1.6. nelankiusiems mokiniams rekomenduoja pirmiausia atlikti užduotis, kurios buvo daromos pamokų metu;

 8.1.7. teikia pagalbą mokymosi sunkumų patiriantiems mokiniams taikydamas komandinio darbo metodą, kai į darbą įtraukiami gerai temą supratusieji mokiniai;

 8.1.8. konsultuoja pertraukų ar kitu susitartu laiku;

 8.1.9. pagal poreikį kviečia mokinio tėvus (globėju, rūpintojus) dalyvauti pamokose;

 8.1.10. pagal galimybes veda trumpalaikes konsultacijas;

 8.1.11. nuolat vykdo grįžtamąjį ryšį dėl skirtų užduočių atlikimo;

 8.1.12. nukreipia ilgalaikėms / trumpalaikėms konsultacijoms konkrečiai nurodydamas žinių ir gebėjimų spragas;

 8.1.13. atlieka poveikio priemonių analizę.

 8.2. Klasių vadovai:

 8.2.1. stebi ir analizuoja mokiniui kylančias problemas;

 8.2.2. aptaria su mokiniu mokymosi pasiekimų gerinimo galimybes;

 8.2.3. inicijuoja šių problemų sprendimą su klasėje dirbančiais mokytojais, mokinių tėvais.

 8.3. Vaiko gerovės komisija:

 8.3.1. svarsto ir organizuoja švietimo programų pritaikymą mokiniams, turintiems specialiųjų ugdymosi poreikių;

 8.3.2. pagal poreikį kviečia tėvus (globėjus, rūpintojus) ir/ ar teikia rekomendacijas mokytojams, klasės vadovams dėl proceso koregavimo;

 8.3.3. analizuoja atskirus atvejus ugdymo proceso metu ir priima sprendimus dėl mokymosi pasiekimų gerinimo;

 8.3.4. analizuoja mokinių, turinčių I pusmečio neigiamus įvertinimus, mokymąsi ir priima sprendimus dėl mokymosi pagalbos teikimo;

 8.3.5. atlieka poveikio priemonių analizę.

 8.4. Tėvai:

 8.4.1. domisi vaiko pasiekimais ir gyvenimu gimnazijoje;

 8.4.2. pagal galimybes padeda vaikui atlikti namų darbus;

 8.4.3. vaikui susidūrus su didesniais mokymosi sunkumais, bendradarbiauja su mokytojais, klasės auklėtoju, švietimo pagalbos specialistais, paiso jų rekomendacijų;

 8.4.4. dalyvauja gimnazijos organizuojamuose mokymosi pagalbai skirtuose renginiuose ir kitose veiklose.

 8.5. Gimnazijos administracija:

 8.5.1. vykdo mokinių mokymosi pasiekimų gerinimo proceso stebėseną;

 8.5.2. bendradarbiauja su mokomųjų dalykų mokytojais, klasių auklėtojais, švietimo pagalbos specialistais, mokinių tėvais (globėjais, rūpintojais).

 9. Mokymosi pagalbai teikti numatomos trumpalaikės ir ilgalaikės konsultacijos. Jų reikmę ir trukmę rekomenduoja mokantis mokytojas ir nustato gimnazija pagal mokymosi pagalbos poreikį.

 10. Konsultacijų organizavimo principai:

 10.1. mokytojai teikia prašymus dėl ilgalaikių/trumpalaikių konsultacijų mokiniams;

 10.2. parengiamas Konsultacijų tvarkaraštis, kurį tvirtina direktorius;

 10.3. konsultacijų tvarkaraštis skelbiamas internetinėje svetainėje ir mokinių skelbimų lentoje.;

 10.4. mokinių dalyvavimas konsultacijose fiksuojamas žurnale;

 10.5. po I ir II pusmečio analizuojami mokinių, dalyvavusių konsultacijose, rezultatai ir priimami tolimesni sprendimai;

 10.6. atskirais atvejais mokinio individualus ugdymo planas sudaromas besimokantiems pagal pradinio, pagrindinio ugdymo programas (dėl mokymosi spragų išlyginimo, besimokančiam itin sėkmingai, turintiems pritaikytą ar individualizuotą programą ir kt.) (1 priedas).

 11. Teikiama pagalba ruošiantis olimpiadoms ir konkursams.

 12. Mokiniai konsultuojami jiems renkantis individualų ugdymo planą, brandos egzaminus.

 13. Siūlomi dalykų pasirenkamieji moduliai, padedantys įtvirtinti žinias.

 14. Mokymosi ir kitos pagalbos teikimas adaptaciniu laiku:

 14.1. 5 klasių mokiniams skiriamas vieno mėnesio adaptacinis laikotarpis, kurio metu mokinio pasiekimai balais nevertinami, tačiau fiksuojama mokinio daroma pažanga, taikant kaupiamąjį vertinimą;

 14.2. naujai atvykusiems mokiniams skiriamas dviejų savaičių adaptacinis laikotarpis, kurio metu mokinio pasiekimai pažymiu nevertinami, tačiau fiksuojama mokinio daroma pažanga;

 14.3. visų mokinių pasiekimai pirmąsias dvi savaites neigiamais pažymiais nevertinami;

14.4. klasės vadovas, mokytojas, pagalbos mokiniui specialistai bendradarbiaudami analizuoja, kokia pagalba reikalinga sėkmingai adaptacijai, ir, esant poreikiui, bendradarbiaudami su mokiniu ir jo tėvais (globėjais, rūpintojais), numato priemonių planą, rengia (esant būtinybei) individualų ugdymo planą.

**V. BAIGIAMOSIOS NUOSTATOS**

15. Siekti, kad visa reikalinga mokymosi pagalba mokiniams būtų teikiama pamokų metu.

 16. Gimnazijos direktorius, mokytojai, klasių auklėtojai, pagalbos mokiniui specialistai, tėvai (globėjai, rūpintojai) ir mokiniai turi teisę siūlyti, pildyti ir tobulinti šį aprašą.

 17. Šios tvarkos 1 priedas Individualus ugdymosi planas, 2 priedas Pagalbos mokiniui laiptai.

\_\_\_\_\_\_\_\_\_\_\_\_\_\_\_\_\_\_\_\_\_\_\_



 Mokymosi pagalbos teikimo tvarkos aprašo 2 priedas

**PAGALBOS MOKINIUI LAIPTAI**

MOKYTOJAS

Mokytojas atsakingas už sėkmingą pamokos eigą.

Kilus problemų su mokiniu (drausmės, nesimokymo, lankomumo) pirmiausiai apie tai informuoja tėvus elektroninio dienyno erdvėje, skambina tėvams telefonu, kreipiasi į klasės auklėtoją.

KLASĖS VADOVAS

Bendradarbiauja su auklėtinių tėvais ir kitais gimnazijos specialistais, formuoja aktyvią, savimi pasitikinčią asmenybę, gebančią priimti sprendimus ir prisiimti atsakomybę. Kalbasi su mokiniu apie esamos situacijos priežastis, informuoja tėvus, organizuoja klasės tėvų susirinkimus ar susitikimus.

PAGALBOS MOKINIUI SPECIALISTAI

Veiklos tikslas - padėti įgyvendinti mokinio teisę į mokslą, užtikrinti jo saugumą mokykloje bei sudaryti prielaidas pozityviai vaiko ir mokinio socializacijai ir pilietinei brandai.

Į socialinį pedagogą kreipiamasi, kai aukščiau nurodytos priemonės neveikia. Dirba su mokiniu, mokinio šeima, klasės draugais, auklėtoja, kitais gimnazijos mokytojais, darbuotojais. Aiškinasi problemos priežastis, organizuoja pagalbos mokiniui mechanizmą.

Į psichologą kreipiamasi atskiru tėvų prašymu, įpareigojus vaiko gerovės komisijai.

VAIKO GEROVĖS KOMISIJA

Rūpinasi psichologiškai ir fiziškai saugios aplinkos mokykloje kūrimu, mokinių mokymosi sėkme; Nagrinėja mokyklą vengiančių lankyti mokinių menkos motyvacijos, nesėkmingo mokymosi priežastis ir teikia tėvams bei mokytojams rekomendacijas;

Aiškinasi susidariusią situaciją, skiria įpareigojimus ir rekomendacijas mokiniui, jo tėvams, mokytojams, pagalbos mokiniui specialistams.

DIREKTORIAUS PAVADUOTOJOS UGDYMUI (kartu su mokančiais mokytojais)

Rūpinasi gimnazijos mokinių sėkmingu ugdymu.

Pokalbiui pas direktoriaus pavaduotoją ugdymui, kreipiamasi jei prieš tai taikytos pagalbos priemonės yra neveiksmingos arba nevykdomos. Pavaduotojas aiškinasi problemos priežastis, išklauso mokinius, jo tėvus, mokytojus, skiria įpareigojimus.